stanford-oval/wikipedia huggingface dataset:
Million Dollar Beggars
Jäsenet

Micko Hell – laulu
Toni Bite – kitara
Bazil Rockheart – kitara, taustalaulu
Hardy Diamond – soolokitara, akustinen kitara
Willie the Pimp – basso
The Beast – rummut
TT – kosketinsoitin
Diskografia

Million Dollar Beggars (2008,  Shadow World Records)
Aiheesta muualla

milliondollarbeggars.com (Arkistoitu – Internet Archive)
Mikko Koutaniemi

| Mikko Koutaniemi> Henkilötiedot |
| --- | --- |
Syntynyt: 21. tammikuuta 1986 (ikä 38) Rovaniemi, Suomi
Uran tiedot
Seura:  Vuokatti Ski Team
Laji:  maastohiihto 
Maailmancup
Kaudet:  2009–2014
Paras sijoitus:  48
 Tietolaatikko päivitetty 21. maaliskuuta 2015 
Mikko Koutaniemi (s. 21. tammikuuta 1986 Rovaniemi) on suomalainen uransa lopettanut maastohiihtäjä. Hän edusti Vuokatti Ski Teamiä.
Kansainväliset kilpailut

Koutaniemi kilpaili maailmancupissa ensimmäistä kertaa 8. maaliskuuta 2009 Lahdessa 15 kilometrin vapaan hiihtotavan kisassa, jossa hän oli 87:s. Yhteensä Koutaniemi hiihti vuosina 2009–2014 maailmancupissa kahdeksan yksittäistä henkilökohtaista osakilpailua ja Kuusamon Nordic Opening -kiertueen 2011. Hänen paras sijoituksensa oli 48. sija Lahdessa yhdistelmäkilpailussa 6. maaliskuuta 2010. Henkilökohtaisten kisojen lisäksi Koutaniemi oli mukana 12. sijalle hiihtäneessä viestijoukkueessa Lahdessa 7. maaliskuuta 2010.
Skandinavia Cupissa Koutaniemi kilpaili vuosina 2005–2015. Koutaniemi hiihti kymmenen parhaan joukkoon kahdesti: perinteisen hiihtotavan sprintissä Nesissä 21. tammikuuta 2012, jossa hän oli seitsemäs, ja 15 kilometrin perinteisen hiihtotavan kilpailussa Keuruulla 26. helmikuuta 2011, jossa hän oli yhdeksäs. Pisteille eli 30 parhaan joukkoon Koutaniemi sijoittui 22 kertaa.
27. helmikuuta 2016 Koutaniemi voitti Worldloppet-sarjaan kuuluvan Finlandia-hiihdon.
Vuonna 2009 Koutaniemi osallistui alle 23-vuotiaiden MM-kilpailuihin Ranskan Praz de Lys Sommandissa. Hän oli 15 kilometrin vapaan hiihtotavan kilpailussa 13:s, perinteisen hiihtotavan sprintissä 21:s ja yhdistelmäkilpailussa 27:s.
Kansalliset kilpailut

SM-kilpailuissa Koutaniemi on saavuttanut yhden henkilökohtaisen mitalin – pronssin 50 kilometrin perinteisen hiihtotavan kilpailussa Imatralla 2012. Sijoituksia kymmenen parhaan joukkoon SM-kilpailujen henkilökohtaisilla matkoilla hänellä on yhteensä 15.
Lisäksi Koutaniemi on voittanut Suomen-mestaruuden Vuokatti Ski Teamin viestijoukkueessa 2011, 2013, 2014, 2015 ja 2016 sekä saavuttanut SM-hopeaa sprinttiviestissä Vuokatti Ski Teamin kakkosjoukkueessa Iivo Niskasen kanssa 2014 ja pronssia Sami Jauhojärven parina 2016.
Mikrobilääkeherkkyys

Mikrobilääkeherkkyysmäärityksen kohteena ovat usein antibioottirestistentit bakteerit. Tällöin tavoitteena on saada selville kuinka resistentistä kannasta on kyse, ja mikä antibiootti on sopivin kyseisen sairauden hoitoon. Lääkkeen valinnassa pyritään mahdollisimman pieneen pitoisuuteen lääkeainetta. Tuloksia tarkasteltaessa on myös huomioitava lääkkeen turvallisuus, sen tunkeutuminen infektioalueelle, hinta sekä lääkkeen resistenssin syntyyn vaikuttavat ominaisuudet.
Herkkyysmääritys kiekkomenetelmällä

Useasti herkkyysmäärityksiä tehdään kiekkomenetelmällä. Tällä menetelmällä tutkitaan imupaperiin imeytetyn antibioottikiekon muodostamaa bakteerin kasvun estävän renkaan kokoa bakteeriviljelymaljalle. Estorenkaan halkaisija on suoraan verrannollinen bakteerin herkkyyteen. Renkaan, jossa ei ole pesäkkeitä, halkaisija mitataan ja millimetreissä oleva tulos ilmoitetaan herkkyysluokituksella. Herkkyysluokituksia on kolme; S = lääkkeelle herkkä bakteeri, I = alentunut herkkyys ja R = resistentti.
MIC-määritys

Kiekkomenetelmällä ei pystytä saamaan kovin tarkkaa tulosta siitä, kuinka suuri pitoisuus mikrobilääkettä tarvitaan tuhoamaan bakteerikannan. Viljelymaljalle on mahdollista tehdä E-testi, jossa maljalle asetetaan muoviliuska, jonka pohjassa on lääkegradientti, ja pinnalla lääkepitoisuusasteikko, yksikkönä mg/l. Maljalta Inkuboinnin jälkeen on luettavissa pienin bakteerin kasvun estävä lääkepitoisuus (MIC) siitä kohdalta, mihin bakteerikasvusto loppuu.
Lääkkeen pienimmän bakteerin kasvua estävän pitoisuuden, MIC:n (minimum inhibitory concentration), määrittäminen voidaan E-testin lisäksi suorittaa kuoppalevyä hyödyntävällä menetelmällä.
Miranda de Ebro

| Miranda de Ebro |
| --- | --- |

 lippu:  vaakuna
 Sijainti Burgosin maakunnassa.
 Miranda de Ebro
 Koordinaatit: 42°41′N, 2°56′W 
Valtio:  Espanja
Itsehallintoalue:  Kastilia ja León
Maakunta:  Burgos
Väkiluku (2015):  36 173
 
 www.mirandadeebro.es 
Infobox OKVirheellinen NIMI-arvo: 
Miranda de Ebro on kaupunki Ebrojoen varrella Burgosin maakunnassa Kastilia ja Leónin itsehallintoalueella Espanjassa. Miranda de Ebron asukasluku on noin 37 000 (2015).
Jalkapalloseura CD Mirandés on kotoisin kaupungista.
Kaupungintalo
Plaza de España
Iglesia de los Sagrados Corazones
Iglesia de Santa María
Plaza del Mercado
Estadio Municipal de Anduva
Calle La Estación ja "Vivir Miranda" -monumentti
Aiheesta muualla

Kuvia tai muita tiedostoja aiheesta Miranda de Ebro Wikimedia Commonsissa
Mikkelin kauppahalli

Mikkelin kauppahallin sisäänkäynti kauppakeskus Stellassa.
Mikkelin kauppahalli (entinen Mikkelin linja-autoasema) on Mikkelin keskustassa sijaitseva arkkitehti Martti Välikankaan suunnittelema rakennus. Sen osoite on Savilahdenkatu 6–8. Alun perin linja-autoasemaksi rakennettu yksikerroksinen rakennus toimii nykyään kauppahallina osana kauppakeskus Stellaa.
Samassa Hallitustorin ja Kirkkopuiston välisessä korttelissa ovat sijainneet myös Mikkelin kaksi aiempaa kauppahallia. Vuonna 1913 valmistunut, Selim A. Lindqvistin suunnittelema ensimmäinen kauppahalli tuhoutui talvisodan pommituksissa. Vuonna 1948 rakennettu alkujaan tilapäiseksi tarkoitettu toinen kauppahalli purettiin kauppakeskus Stellan tieltä. Alkuperäisen kauppahallin laajennukseksi Hallitustorin reunalle vuonna 1930 valmistuneet Aarre Ekmanin suunnittelemat porttirakennukset ovat säilyneet.
Linja-autoasemana

Mikkelin linja-autoasema rakennettiin vuonna 1934 niin sanotulle Pikkutorille vastapäätä Kirkkopuistoa. Sitä kehuttiin valmistuessaan ”Euroopan uudenaikaisimmaksi” linja-autoasemaksi ja se muodostui Mikkelissä uuden ajan symboliksi. Linja-autoaseman arkkitehtuuri edustaa 1920-luvun klassismin ja funktionalismin välistä siirtymävaihetta yhdistellen molempia tyylisuuntia. Rakennuksessa sijaitsivat alun perin odotustilat, lippu- ja tavaratoimisto sekä kuljettajien taukohuone. Se kävi kuitenkin pian alkuperäiseen tarkoitukseensa liian pieneksi, joten itse rakennus toimi myöhemmin pelkkänä rahtiasemana, kunnes vuonna 2007 valmistunut Mikkelin matkakeskus korvasi kokonaan vanhan linja-autoaseman.
Kauppahallina

Kauppakeskus Stellan rakentamisen yhteydessä lähes koko Pikkutori muutettiin katetuksi sisätilaksi ja sen vieressä sijainnut silloinen kauppahalli purettiin, jolloin vanhasta linja-autoasemasta tehtiin uusi kauppahalli. Sitä jatkettiin kauppakeskuksen sisäpuolelle jäävällä uudella osalla vanhan rakennuksen jäädessä ulkopuolelle.
Muhammad Marbawi

| Mitalit> Maa:   Malesia.Miesten jousiammunta.Aasian-mestaruuskilpailut  | Mitalit> Maa:   Malesia.Miesten jousiammunta.Aasian-mestaruuskilpailut  | Mitalit> Maa:   Malesia.Miesten jousiammunta.Aasian-mestaruuskilpailut  | Maa:   Malesia> Miesten jousiammunta. |
| --- | --- | --- | --- |
|  Hopeaa | Xi'an 2007 | Joukkuekilpailu |  |
Muhammad Marbawi Sulaiman (s. 30. tammikuuta 1983 Kuala Lumpur) on malesialainen entinen jousiampuja. Hänen paras sijoituksensa FITA:n ranking-listalla oli 68. tila, jonka hän saavutti heinäkuussa 2007.
Marbawi oli mukana maansa viidenneksi sijoittuneessa joukkueessa Madridin MM-kisoissa 2005 ja oli samoissa kisoissa henkilökohtaisen kilpailun 39. Hän ampui Malesian joukkueessa myös Aasian kisoissa 2006, joissa tuloksena oli neljäs sija. Marbawi sijoittui kisojen henkilökohtaisessa kilpailussa neljänneksitoista. Hän sai hopeaa joukkuekilpailusta Aasian-mestaruuskilpailuissa 2007 ja oli Malesian kuudenneksi sijoittuneessa joukkueessa Pekingin olympialaisissa 2008. Marbawi oli olympialaisten henkilökohtaisessa kilpailussa jaetulla 43. sijalla hävittyään ensimmäisellä pudotuskierroksella Taiwanin Chen Szu-Yuanille pisteen erolla.
Modestas Paulauskas

| Mitalit | Mitalit | Mitalit |  |
| --- | --- | --- | --- |
|  Paulauskas vuonna 1970. |  Paulauskas vuonna 1970. |  Paulauskas vuonna 1970. |  |
Maa:   Neuvostoliitto
Miesten koripallo
|  Olympialaiset  |  Olympialaiset  |  Olympialaiset  |  |
|  Kultaa | München 1972 |  |  |
|  Pronssia | México 1968 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Uruguay 1967 |  |  |
|  Kultaa | Puerto Rico 1974 |  |  |
|  Pronssia | Jugoslavia 1970 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Neuvostoliitto 1965 |  |  |
|  Kultaa | Suomi 1967 |  |  |
|  Kultaa | Italia 1969 |  |  |
|  Kultaa | Länsi-Saksa 1971 |  |  |
|  Pronssia | Espanja 1973 |  |  |
Modestas Paulauskas (ven. Модестас Йозапас Феликсович Паулаускас, Modestas Jozapas Feliksovitš Paulauskas, s. 19. maaliskuuta 1945 Kretinga, Liettuan SNT) on liettualainen kilpauransa päättänyt koripallovalmentaja ja Neuvostoliittoa edustanut koripalloilija.
Paulauskas saavutti Neuvostoliiton joukkueessa kesäolympialaisista kultaa Münchenissä 1972 ja pronssia Méxicossa 1968, MM-kilpailuista kultaa vuosina 1967 ja 1974 sekä pronssia 1970 ja EM-kilpailuista kultaa vuosina 1965, 1967, 1969 ja 1971 sekä pronssia vuonna 1973. Hänet valittiin vuoden 1965 EM-kilpailujen arvokkaimmaksi pelaajaksi.
Mitten juutalainen hautausmaa

Alueen yleisilme nykyään.
Moses Mendelssohnin hautakivi.
Mitten juutalainen hautausmaa (myös Berliinin vanha juutalainen hautausmaa) oli Berliinin vanhin juutalainen hautausmaa. Se sijaitsi Mitten kaupunginosassa Grosse Hamburger Strassen varrella. Hautausmaa perustettiin vuonna 1672, mutta se suljettiin uusilta hautauksilta vuonna 1827 Schönhauser Alleen juutalaisen hautausmaan valmistuttua. Gestapo tuhosi vanhalta hautausmaalta lähes kaikki 3 000 hautaa vuonna 1943. Sodan jälkeen hautausmaan alue kunnostettiin ja sinne on myöhemmin pystytetty uudelleen muistomerkkejä joillekin paikalle haudatuille tunnetuilla henkilöille, kuten filosofi Moses Mendelssohnille. Hautausmaan paikalla olevaan puistikkoon pystytettiin 1985 kuvanveistäjä Will Lammertin toteuttama muistomerkki ”juutalaisille fasismin uhreille”. Kolmeatoista naishahmoa esittävä pronssiveistos oli tarkoitettu alun perin Ravensbrückin keskitysleirin muistomerkiksi.
Aiheesta muualla

Kuvia tai muita tiedostoja aiheesta Mitten juutalainen hautausmaa Wikimedia Commonsissa
Murasame

Murasame voi tarkoittaa seuraavia asioita:
Murasame (1902), Harusame-luokan hävittäjä
Murasame (1935), Shiratsuyu-luokan hävittäjä
Murasame-luokka (1958), kolmen aluksen hävittäjäluokka
JS Murasame (DD-107), Murasame-luokan hävittäjä
Murasame-luokka (1994), neljän valmistuneen aluksen muodostama hävittäjäluokka
JS Murasame (DD-101), Murasame-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murasame”, voi hakea sivunnimihaulla, laajalla sivunnimihaulla tai tekstihaulla.
Michael Diamond (ampuja)

| Mitalit | Mitalit | Mitalit |  |
| --- | --- | --- | --- |
|  Michael Diamond vuonna 2000. |  Michael Diamond vuonna 2000. |  Michael Diamond vuonna 2000. |  |
Maa:   Australia
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | Trap |  |
|  Kultaa | Sydney 2000 | Trap |  |
| MM-kilpailu  | MM-kilpailu  | MM-kilpailu  |  |
|  Kultaa | Barcelona 1998 | Kaksoistrap |  |
|  Kultaa | Barcelona 1998 | Kaksoistrap, joukkue |  |
|  Kultaa | Tampere 1999 | Trap |  |
|  Kultaa | Tampere 1999 | Trap, joukkue |  |
|  Kultaa | Kairo 2001 | Trap |  |
|  Kultaa | Kairo 2001 | Trap, joukkue |  |
|  Kultaa | Nikosia 2007 | Trap |  |
|  Hopeaa | Moskova 1990 | Kaksoistrap, joukkue |  |
|  Hopeaa | Perth 1991 | Trap |  |
|  Hopeaa | Nikosia 1995 | Trap |  |
|  Hopeaa | Nikosia 1995 | Trap, joukkue |  |
|  Hopeaa | Lima 1997 | Kaksoistrap, joukkue |  |
|  Hopeaa | Lahti 2002 | Trap |  |
|  Hopeaa | Lahti 2002 | Trap, joukkue |  |
|  Hopeaa | Lonato 2005 | Trap, joukkue |  |
Poikien ammunta
| MM-kilpailut  | MM-kilpailut  | MM-kilpailut  |  |
|  Kultaa | Montecatini 1989 | Trap |  |
|  Hopeaa | Montecatini 1989 | Trap, joukkue |  |
|  Pronssia | Montecatini 1989 | Kaksoistrap |  |
Michael Diamond (s. 20. toukokuuta 1972 Sydney) on australialainen haulikkoampuja, maailmanmestari ja olympiavoittaja.
Michael Diamond on voittanut olympialaisissa kaksi kultaa trapissa Atlantassa 1996 ja Sydneyssä 2000. Lisäksi hän on voittanut lukuisisa MM-mitaleita trapissa ja kaksoistrapissa aikuisten ja nuorten sarjoissa. Diamondilla on hallussa kaksoistrapin peruskilpailun maailmanennätys.
Maailmanennätys

|  Maailmanennätyksen haltija  |
| --- | --- |
Laji:: Kaksoistrap
Sarja:: Miehet
Tulos:: 147
Päivämäärä:: 19.7.1998
Paikka:: Barcelona
Kilpailu:: MM
Monique Melsen

Monique Melsen (s. 24. helmikuuta 1951 Ettelbréck) on luxemburgilainen laulaja. Melsen nousi julkisuuteen vuonna 1969 Symphonie 69 -kilpailussa. Tuon jälkeen Melsen kisasi myös Grand Prix RTL ja Festival des trois Olympiades de la Chanson d'Athènes -laulukilpailuissa.
Luxemburgin yleisradioyhtiö Télé Luxembourg valitsi Melsenin sisäisesti edustamaan maata Eurovision laulukilpailuun 1971 kappaleella "Pomme, pomme, pomme". Melsen sijoittui kilpailussa 13:nneksi 18 kilpailijan joukosta.
Euroviisuedustuksensa jälkeen Melsen toimi pari vuotta Family Tree -yhtyeen jäsenenä, mutta vetäytyi julkisuudesta vuonna 1975. 2000-luvulla Melsen on ollut osana Cabarenert-kabareeteatteriryhmää.
Monique Lamoureux-Morando

Lamoureux vuonna 2010
| Mitalit> Maa:  Yhdysvallat.Naisten jääkiekko. Olympialaiset  | Mitalit> Maa:  Yhdysvallat.Naisten jääkiekko. Olympialaiset  | Mitalit> Maa:  Yhdysvallat.Naisten jääkiekko. Olympialaiset  | Maa:  Yhdysvallat> Naisten jääkiekko. |
| --- | --- | --- | --- |
|  Kultaa | Pyeongchang 2018 |  |  |
|  Hopeaa | Vancouver 2010 |  |  |
|  Hopeaa | Sotši 2014 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 2009 |  |  |
|  Kultaa | Sveitsi 2011 |  |  |
|  Kultaa | Kanada 2013 |  |  |
|  Kultaa | Ruotsi 2015 |  |  |
|  Kultaa | Kanada 2016 |  |  |
|  Kultaa | Yhdysvallat 2017 |  |  |
|  Hopeaa | Yhdysvallat 2012 |  |  |
Monique Lamoureux-Morando (o.s. Lamoureux, s. 3. heinäkuuta 1989 Grand Forks, Pohjois-Dakota) on yhdysvaltalainen jääkiekkoilija, joka pelaa puolustajana. Hän on voittanut olympialaisissa yhden kultamitalin ja kaksi hopeaa sekä MM-kilpailuissa kuusi kultaa ja yhden hopean. Seuratasolla hän edustaa Minnesota Whitecapsiä.
Lamoureux-Morando on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Vancouverissa 2010 ja Sotšissa 2014. Hän on voittanut maailmanmestaruuden vuosina 2009, 2011, 2013, 2015, 2016 ja 2017 sekä saavuttanut MM-hopeaa vuonna 2012. Hän teki olympialaisissa neljä maalia Vancouverissa 2010 ja kolme maalia Sotšissa 2014. Pyeongchangin olympialaisissa 2018 hän teki kaksi maalia, joista toinen oli tasoitusmaali loppuottelun kolmannen erän viime hetkillä. Hän oli MM-kilpailujen paras maalintekijä Burlingtonissa 2012.
Lamoureux-Morando edusti Minnesotan yliopistoa kaudella 2008–2009, Pohjois-Dakotan yliopistoa vuosina 2010–2013 sekä Boston Bladesiä kaudella 2014–2015 sekä Minnesota Whitecapsiä vuodesta 2015.
Lamoureux-Morandon kaksossisko Jocelyne Lamoureux-Davidson on myös jääkiekon olympiavoittaja ja moninkertainen maailmanmestari.
Montero (albumi)

| Montero Lil Nas X |
| --- | --- | --- |

Studioalbumin tiedot
 Julkaistu: 17. syyskuuta 2021
 Tuottaja(t): John Cunningham Dt. Omer Fedi Jasper Harris KBeaZy Carter Lang Roy Lenzo Tom Levesque Nick Mira Jasper Sheff Blake Slatkin Take a Daytrip Ryan Tedder Kanye West
 Kesto: 41.17
 Levy-yhtiö: Columbia
Singlet albumilta Montero
 ”Montero (Call Me by Your Name)” Julkaistu: 26. maaliskuuta 2021  ”Sun Goes Down”  ”Industry Baby” Julkaistu: 23. heinäkuuta 2021  ”That’s What I Want” Julkaistu: 17. syyskuuta 2021
Montero on yhdysvaltalaisen rap-artistin Lil Nas X:n esikoisalbumi, joka julkaistiin 17. syyskuuta 2021 Columbia Recordsin kautta. Albumilta on julkaistu singlet ”Montero (Call Me by Your Name)”, ”Sun Goes Down”, ”Industry Baby” ja ”That’s What I Want”. Sen kappaleilla vierailee monia nimekkäitä muusikoita, kuten Megan Thee Stallion, Elton John, Miley Cyrus ja Doja Cat.
Kappaleet

Montero (Call Me by Your Name) – 2.17 (säv. ja san. Denzel Baptiste, David Biral, Omer Fedi, Montero Hill ja Roy Lenzo)
Dead Right Now – 3.41 (säv. ja san. Baptiste, Biral, Noel Goring, Jasper Harris, Hill ja Thomas James Levesque)
Industry Baby – 3.32 (mukana Jack Harlow, säv. ja san. Baptiste, Biral, Ray Cubina, Harlow, Hill, Nick Lee, Roy Lenzo, Kanye West ja Mark Williams)
That’s What I Want – 2.23 (säv. ja san.  Keegan Bach, Fedi, Hill, Blake Slatkin ja Ryan Tedder)
The Art of Realization – 0.24 (säv. ja san. Baptiste, Biral, Hill ja Lenzo)
Scoop – 2.54 (mukana Doja Cat, säv. ja san. Baptiste, Biral, Amala Zandile Dlamini, Hill ja Lenzo)
One of Me – 2.41 (mukana Elton John, säv. ja san. John Cunningham, Hill, Ilsey Juber ja Jasper Sheff)
Lost in the Citadel – 2.50 (säv. ja san. Cunningham ja Hill)
Dolla Sign Slime – 2.25 (mukana Megan Thee Stallion, säv. ja san.  Baptiste, Biral, Hill, Nick Lee ja Megan Pete)
Tales of Dominica – 2.26 (säv. ja san. Baptiste, Biral, Fedi, Hill ja Lenzo)
Sun Goes Down – 2.48 (säv. ja san. Bach, Baptiste, Biral, Fedi, Hill, Lenzo, Andrew Luce, Michael Olmo ja Slatkin)
Void – 4.08 (säv. ja san. Cunningham, Hill ja Carter Lang)
Don’t Want It – 2.10 (säv. ja san. Baptiste, Biral, Hill, Nicholas Mira ja Dorien Theus)
Life After Salem – 3.30 (säv. ja san. Cunningham, Hill, Lang ja Sheff)
Am I Dreaming – 3.03 (mukana Miley Cyrus, säv. ja san. Baptiste, Biral, Cyrus, Fedi, Vincent Goodyear, Hill ja William K. Ward)
Listasijoitukset

| Lista | Sijoitus | Lähde |
| --- | --- | --- |
|  Britannian albumilista | 2. |  |
|  Sverigetopplistan | 1. |  |
|  Suomen virallinen albumilista | 2. |  |
|  VG-lista | 1. |  |
|  Saksan albumilista | 13. |  |
|  Hitlisten | 1. |  |
|  Billboard 200 | 2. |  |
Microsoft Flight Simulator 2004

| Flight Simulator 2004: A Century of Flight |
| --- | --- |

Kehittäjä:  Microsoft Game Studios
Julkaisija:  Microsoft
Pelisarja:  Microsoft Flight Simulator
Julkaistu:  2003
Lajityyppi:  simulaatiopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Flight Simulator 2004: A Century of Flight (FS9) on Microsoftin Microsoft Flight Simulator -sarjan yhdeksäs osa. Osan teemana on ilmaa raskaamman lentämisen ensimmäinen vuosisata.
Pelin sisältö > Lentokoneet

Teeman hengessä pelin mukana tulee erilaisia lentokoneita, niin vanhoja kuin uusiakin.
Wright Flyer - Wrightin veljesten lentokone
Curtiss JN-40 "Jenny"
Vickers F.B.27A Vimy
Ryan NYP Spirit of St. Louis - Ensimmäinen Atlantin ylitys ilman välilaskuja
Ford 4-AT Tri-Motor
5B ja 5C Vega
de Havilland DH-88 "Comet"
Douglas DC-3 - Suuren suosion saavuttanut lentokone
Piper J-3 Cub - Ensimmäisiä yleisilmailukoneita
Robinson R22 (helikopteri)
Schweizer SGS 2-32 (purjekone)
Extra 300S
Cessna 172 Skyhawk
Cessna C182 Skylane
Cessna C208 Caravan Amphibian
Mooney M20M "Bravo"
Beechcraft Baron 58
Beechcraft King Air 350
Bell 206B Jet ranger (helikopteri)
Bombardier Learjet 45
Boeing 737-400
Boeing 747-400
Boeing 777-300
Pelin sisältö > Tehtävät

Flight Simulator 2004 tarjoaa myös lukuisia tehtäviä. Niissä voi yrittää muun muassa Wrightin veljesten ensilentoa tai kokeilla ylittää Atlantti Spirit of St. Louisilla.
Pelin sisältö > Lentokentät

Pelissä on yli 24 000 lentokenttää. Muutama suurin niistä on mallinettu pelisarjan aikaisempia osia tarkemmin.
Pelin sisältö > Moninpeli

Pelissä on myös verkkopeliominaisuus, jossa voi pelata peliä muiden pelaajien kanssa joko omalla tai heidän tekemällään pelipalvelimellaan. Pelissä on mukana myös chat, jolla voi keskustella muiden pelaajien kanssa.
Lisäksi peliä on mahdollisuus pelata maailmanlaajuisessa VATSIM tai IVAO verkossa, jossa käytetään realistista radiokieltä. Lennonjohtona toimivat oikeat ihmiset.
Lisäosat

Yleisesti ottaen, ainakin Suomessa asuvan kannalta, Flight Simulator 2004 on suoraan paketista vedettynä melko epärealistinen, lähinnä heikosti mallinettujen lentokenttien ja maaston takia. Peliin saa kuitenkin kehittyneempiä maisemiajoko maksullisten tai ilmaiseksi Internetistä ladattavien lisäosien avulla.
Hyvänä esimerkkinä suomalaiset simulaattoriharrastajat ovat panostaneet maisemien kehitykseen. Finnish Scenery Designers (FISD) on tehnyt ja julkaissut ilmaiseksi Internetiin lähes koko Suomen kattavat fotorealistiset maatekstuurit ja tarkasti mallinnetut lentokentät. Myös ulkomaille löytyy tuhansia verkosta ladattavia ilmaisia tai maksullisia lisäosia.
Useimmiten taas laadukkaat lisäosalentokoneet ovat maksullisia. Niitä ovat ovat muun muassa Wilco/feelthere:n Airbus A320- ja A330/340 koneperhe sekä PMDG:n Boeing 737-sarja, PMDG:n MD-11,  Airsimmer:in A320 koneperhe, PMDG:n Boeing 747 ja Level-D:n Boeing 767. Myös Captain Similtä löytyy hienoja lisäosia. Ilmaiset lisäosalentokoneet ovat useimmiten yleisilmailukoneita, ja niiden ohjaamot eivät yleensä mallinnettu tarkasti.
Peliin voi ladata myös niin sanottua AI-liikennettä, joka tuo peliin parannetun tietokoneohjatun lentoliikenteen. AI-liikenteen ovat samoja kuin oikeastikin, ja ne käyttävät samoja koneita samoilla maalauksilla, toisin kuin pelin oma AI-liikenne, joka on  kuvitteellista.
Kun pelin on ladannut lisäosia ja omistaa tehokkaan tietokoneen, on joidenkin mielestä jopa osin parempi kuin uudempi versio, Flight Simulator X. FS2004:sen kevyempi tekniikka tarjoaa hyvän ruudunpäivitysnopeuden. Lisäosilla saadaan peli näyttämään ja tuntumaan realistisemmalta. FS2004:n etu Flight Simulator X:ään onkin juuri yksinkertaisempi tekniikka.
Pelissä on myös mukana GMax -CAD-ohjelma, jolla lentokoneita ja rakennuksia voi tehdä itse.
Tekniikkaa > Lentokoneiden ja maiseman muokkaaminen

Flight Simulator 2004:lle on saatavilla runsaasti sekä kaupallisia että ilmaisia laajennuksia.
Simulaattorille on mahdollista luoda myös itse lisää ilma-aluksia sekä simulaattorin maisemaa ja lentokenttiä. Maiseman luonti peliin tapahtuu layer -tekniikalla. Maiseman tasot luodaan päällekkäin maisemapohjasta alkaen. Maisemapohjan päälle lisätään tekstuurit ja lentokentän osat. Muokattu maisemapohja voidaan tehdä paketiksi, jota voidaan myöhemmin päivittää. Maiseman tekstuuritiedostot ovat BMP -tiedostoja, joita voidaan muokata suoraan kuvankäsittelyohjelmilla. Rakennukset ja lentokoneet ovat kolmiulotteisia polygonimalleja. Kolmiulotteisten objektien pinnat teksturoidaan kuvatiedostoilla maiseman tapaan. Lentokoneiden asetuksia voidaan muokata kunkin lentokoneen aircraft.cfg tiedostosta.
Lentokenttien pohjat voidaan luoda erityisellä AFCAD -ohjelmalla.
Koska pelin tekniikka on kevyempää, myös vähän vaatimattomampikin kone jaksaa yleensä pyörittää sitä paremmin kuin uudempaa osaa Microsoft Flight Simulator X:ää, kaikkein uusimmasta vuoden 2020 versiosta puhumattakaan. Siten Flight Simulator 2004:llä on aktiivikäyttäjiä vielä 2020-luvullakin.